РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 24

от заседание на комисия ”Управление на собствеността”
към Пленума на Висшия съдебен съвет, проведено на 11.07.2018 г.

Днес, 11.07.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Пламена Цветанова
                                                                                      Боян Новански
                                                                                      Огнян Дамянов
                                                                                      Олга Керелска

	ОТСЪСТВА: Стефан Гроздев.

           От администрацията на ВСС присъстват: Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”, инж. Димитър Шиклев - главен експерт в отдел „Инвестиции и строителство” в дирекция „Управление на собствеността на съдебната власт”, инж. Надежда Стоянова – главен експерт в отдел „Инвестиции и строителство” и Мая Атанасова - главен експерт - юрисконсулт в дирекция „Правна”.

І. Инвестиционна дейност 

1. ОТНОСНО: Съгласуване документация за провеждане на обществена поръчка с предмет: „Демонтаж на съществуващ въздушноохлаждаем водоохлаждащ агрегат към климатични системи и външно трасе на захранващ тръбопровод, доставка и монтаж на нов въздушноохлаждаем водоохлаждащ агрегат към климатични системи и външно трасе на захранващ тръбопровод в сградата на Административен съд София – град, находяща се в гр. София, ул. „Георг Вашингтон” № 17”, по писмо с вх. № ВСС-8119/29.07.2018 г. от Любка Петрова – заместник-председател на Административен съд София – град.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА становището на отдел „Инвестиции и строителство” в дирекция „Управление на собствеността на съдебната власт” и от отдел „УКЦОП”, АВСС.
1.2. СЪГЛАСУВА документацията за провеждане на обществена поръчка с предмет: „Демонтаж на съществуващ въздушноохлаждаем водоохлаждащ агрегат към климатични системи и външно трасе на захранващ тръбопровод, доставка и монтаж на нов въздушноохлаждаем водоохлаждащ агрегат към климатични системи и външно трасе на захранващ тръбопровод в сградата на Административен съд София – град, находяща се в гр. София, ул. „Георг Вашингтон” № 17”, по писмо с вх. № ВСС-8119/29.07.2018 г. от Любка Петрова – заместник-председател на Административен съд София – град.
1.3. ИЗПРАЩА решението по т. 1 от настоящия протокол ведно със становището на отдел „Инвестиции и строителство” в дирекция „Управление на собствеността на съдебната власт” и отдел „УКЦОП”, АВСС, на заместник-председателя на Административен съд София - град.

2. ОТНОСНО: Писмо от председателя на Административен съд гр. Русе с вх. № ВСС-3690/30.03.2018 г.  относно отпуснати средства с Решение по т. 8 от Протокол № 8/07.03.2018 г. на Комисия „Бюджет и финанси”, за дефектирал топлообменник  на газов котел от климатичната инсталация на сградата по § 52-00 „Придобиване на ДМА“.  

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРЕДЛАГА на Комисия „Бюджет и финанси” към Пленума на ВСС да коригира бюджета на Административен съд гр. Русе със средствата в размер на 1 565 лв., отпуснати за подмяна на горивен топлообменник на газов котел, като същите се прехвърлят от § 52-00 „Придобиване на ДМА” в § 10-00 „Издръжка”.
2.2. ИЗПРАЩА решението по т. 2 от настоящия протокол на Комисия „Бюджет и финанси”, за извършване на корекцията.

3. ОТНОСНО: Писмо от председателя на Окръжен съд гр. Силистра с вх. № ВСС-5650/18.05.2018 г. във връзка с искане за осигуряване на средства за присъединяване на сградата на Съдебна палата – Силистра към газоразпределителната мрежа.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Присъединяването на сградата на Съдебна палата – Силистра към градската газопреносна мрежа е ЦЕЛЕСЪОБРАЗНО и НЕОБХОДИМО.

Мотив: 1
Направен е анализ при заложени еднакви мощности за отопление с дизелово гориво и природен газ, където са доказани икономическите предимства, свързани с газифициране на сградата. Стойността за отопление с дизелова гориво за отоплителен сезон е 42 000 лева и съответно прогнозна стойност в размер на 13 620 лева при отопление с природен газ (при цена на 592,56 лева без ДДС за 1000 м3).

Мотив: 2
Екологичните предимства, свързани с редуциране на въглеродните емисии и парниковите газове, подобряване качеството на въздуха, намаляване риска от замърсяване на почвата и водите.

3.2. Извършването на ремонтни дейности за газификация на котелното помещение в сградата на Съдебната палата – гр. Силистра, е необходимо и целесъобразно. Стойността на разхода е определена на 44 501,20 лева с вкл. ДДС. Средствата следва да се предвидят по параграф §51-00 „Основен ремонт на ДМА“ от неразпределения резерв за проектиране и основен ремонт на сгради, при извършване на вътрешно – компенсирана корекция.

3.3. ВЪЗЛАГА на отдел „Инвестиции и строителство“ да изготви мотивирано предложение за извършване на вътрешно-компенсирана промяна на § 51-00 „Основен ремонт на ДМА“.

3.4. ИЗПРАЩА решението по т. 3 от настоящия протокол на комисия „Бюджет и финанси”, за корекция на бюджета на Окръжен съд гр. Силистра.

4. ОТНОСНО: Изпълнение решение по т. 7.2. от Протокол № 13/18.04.2018 г. от заседание на Комисия „Управление на собствеността” във връзка с осигуряване на допълнителни оферти за извършване на основен ремонт на отоплителната система и газификация.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	4.1. Извършването на основен ремонт на отоплителната система и газификация на Районен съд гр. Дупница е необходимо и целесъобразно. Стойността на разхода е определена на 125 405 лв. с ДДС. Средствата следва да се предвидят по параграф §51-00 „Основен ремонт на ДМА“ от неразпределения резерв за проектиране и основен ремонт на сгради, при извършване на вътрешно – компенсирана корекция. 

Мотиви: От 2012 г. в град Дупница е изградена и функционира газоразпределителна мрежа, като трасето преминава в близост до сградата на съдебната палата. При заложени еднакви мощности за отопление, категорично се доказват икономическите и екологичните предимства при използването на природен газ.

Екологичните предимства са свързани с редуциране на въглеродните емисии и парниковите газове, подобряване качеството на въздуха, намаляване риска от замърсяване на почвата и водите.

4.2. ВЪЗЛАГА на отдел „Инвестиции и строителство“ да изготви мотивирано предложение за извършване на вътрешно-компенсирана промяна на § 51-00 „Основен ремонт на ДМА“.

4.3. ИЗПРАЩА решението по т. 4 от настоящия протокол на комисия „Бюджет и финанси”, за корекция на бюджета на Районен съд гр. Дупница.
-	Текущи ремонти:

5. ОТНОСНО: Писмо от председателя на Окръжен съд гр. Пазарджик с вх. № ВСС-7277/13.06.2018 г. с искане за отпускане на средства за изработка и монтаж на прозорец на стойност 395,50 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за текущ ремонт - изработка и монтаж на прозорец в Окръжен съд гр. Пазарджик е наложително. Стойността на разхода е  определена  на  318  лв. с ДДС, съгласно най-ниската оферта – на фирма “ОГИ ИНВЕСТ“ ООД.

Мотиви: Разходът се налага поради изтичане на договора със СИБАНК и демонтиране на банкомата. Сградата е със статут на недвижима културна ценност и прозорецът трябва да се възстанови в предишния си вид. Приложени са изискуемите документи.

5.2. ИЗПРАЩА решението по т. 5 от настоящия протокол на комисия „Бюджет и финанси”, за корекция на бюджета на Окръжен съд гр. Пазарджик.

6. ОТНОСНО: Писмо от и.ф.председателя на Районен съд гр. Брезник с вх. № ВСС-3149/22.06.2018 г. с искане за корекция на отпуснатата по т. 13 от Протокол № 15/09.05.2018 г. на Комисия „Управление на собствеността” сума за основен ремонт на външно стълбище и входна врата на стойност 9 978,25 лв., поради допусната техническа грешка.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Допуска поправка на техническа грешка в решение по т. 13 от протокол №15/09.05.2018 год. на комисия „Управление на собствеността“, като стойността на разхода е определена на  9 980 лв. без ДДС съгласно оферта на фирма „П и П ГРУП 16“ ЕООД, или 11 974 лв. с ДДС. 

Мотиви: В искането председателя на РС гр. Брезник е поискана и одобрена от Комисията сума без начислен ДДС, която не е достатъчна за извършване на основния ремонт.

6.2. ИЗПРАЩА решението по т. 6 от настоящия протокол на комисия „Бюджет и финанси”, за  корекция на бюджета на  Районен съд гр. Брезник с разликата в размер на 1 994 лв., представляваща ДДС на гласуваната сума.

7. ОТНОСНО: Писмо от председателя на Районен съд гр. Добрич с вх. № ВСС-7141/12.06.2018 г. с Искане за отпускане на средства за доставка и монтаж на климатик /960 лв. с ДДС/, и закупуване на шредер /407 лв. с ДДС/ на обща стойност 1 367 лв. с ДДС.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за  доставка и монтаж на климатик и шредер за Районен съд гр. Добрич е целесъобразно. Стойността на разхода съгласно най-ниските оферти е  определена  на  1 272 лв. с ДДС  - 960 лв. с ДДС за климатик от фирма „Дом Клима“ ЕООД, и 312 лв. с ДДС за шредер от фирма “ОФИС В“ ООД.

Мотиви: Замяната на негодни климатик и шредер с нови е целесъобразна. Приложени са изискуемите документи. Цените са в рамките на приетите лимити.

7.2. ИЗПРАЩА решението по т. 7 от настоящия протокол на комисия „Бюджет и финанси”, за корекция на бюджета на Районен съд гр. Добрич.

8. ОТНОСНО: Писмо от председателя на Районен съд гр. Кула с вх. № ВСС-7597/18.06.2018 г. с искане за отпускане на средства за извършване на текущ ремонт на съдебна зала /11 200,00 лв. с ДДС/ и подмяна на врати на зала /550 лв. с ДДС/ на обща стойност 11 750 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ ремонт на съдебна зала и подмяна на врати на същата в Районен  съд гр. Кула е целесъобразно. Стойността на разхода съгласно най-ниските оферти за текущ ремонт е  определена  на  11 759 лв. с ДДС: за текущ ремонт на съдебна зала - 11 200 лв. с ДДС, на „МСП“ ЕООД, а за подмяна на врати – 559 лв. с ДДС на „DOORMANN“.
Мотиви: Сградата на съда е много стара - с каратавани, с амортизирано и изгнило дюшеме, стара опушена ламперия и нестабилен подиум в заседателната зала. Искането на председателя на РС гр. Кула не е за обзавеждане, а за демонтиране на негодните части и ремонт на съдебната зала.

8.2. ИЗПРАЩА решението по т. 8 от настоящия протокол на комисия „Бюджет и финанси”, за корекция на бюджета на Районен съд гр. Кула.

9. ОТНОСНО: Писмо от председателя на Районен съд гр. Пирдоп с вх. № ВСС-842/20.06.2018 г. с искане за изключване от Инвестиционната програма на ВСС за 2018 г. за осигуряване на достъпна среда – ремонт на стълбище и междуетажни площадки, както и монтиране на рампа за хора с увреждания, на стойност 9 776,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за целесъобразно извършването на разход за осигуряване на достъпна среда на хора с увреждания в сградата на Районен съд гр. Пирдоп, на стойност 9 776,00 лв. с ДДС, съгласно най-ниската оферта - на фирма „ИНДСТРОЙ“ ЕООД. 

9.2. ИЗКЛЮЧВА обект: „Осигуряване на достъпна среда в имоти на съдебната власт“ –  ремонт на стълбище и междуетажни площадки, както и монтиране на рампа за хора с увреждания в Районен съд гр. Пирдоп“ от Инвестиционната програма на ВСС за 2018 г.

Мотиви: До момента не е изготвена тръжна документация за осигуряване на достъпна среда. По-нататъшното изчакване е нецелесъобразно. Необходимо е изключването на съда от списъка, предоставен на „БИМ Консултинг“ ЕООД за изготвяне на тръжна документация и финансирането му отделно.

9.3. ИЗПРАЩА решението по т. 9 от настоящия протокол на комисия „Бюджет и финанси”, за  корекция на бюджета на  Районен съд гр. Пирдоп.

10. ОТНОСНО: Писма от председателя на Районен съд гр. Своге с вх. №№ ВСС-16786/17 от 21.05.2018 г. с искане за отпускане на средства за придобиване на ДМА – подмяна на изгорели платки и вътрешни климатични тела на климатична инсталация на обща стойност 15 754,64 лв. с ДДС; ВСС-16786/17 от 04.06.2018 г. с искане за отпускане на средства за придобиване на ДМА – подмяна на изгорели платки и вътрешни климатични тела на климатична инсталация на обща стойност 15 067,20 лв. с ДДС, както и новопостъпили писма №№ ВСС-16786 от 15.06.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за  придобиване на ДМА - подмяна на изгорели платки и вътрешни климатични тела на климатична инсталация в Районен  съд  и Районна прокуратура Своге е наложително. Стойността на разхода е  определена  на  29 960  лв. с ДДС, съгласно оферта от единствено обслужващата този тип инсталации фирма.

Мотиви: Причините за аварията – негодна мълниезащитна и заземителна уредба, са отстранени. Издаден е паспорт. Изискани са оферти от повече от 10 фирми. Необходимо е да се заменят вътрешните климатични тела /поради сравнимост на цената за поправка и закупуване на нови такива/, както и да се доставят и монтират платки на хладилните машини. Сградата е сравнително нова и без климатизацията нормалният процес на работа не може да се осигури както през летния, така и през зимния период на годината.

10.2. ИЗПРАЩА решението по т. 10 от настоящия протокол на комисия „Бюджет и финанси”, за корекция на бюджета на Районен съд гр. Своге.

11. ОТНОСНО: Писмо от председателя на Окръжен съд гр. Търговище с вх. № ВСС-8113/27.06.2018 г. с искане за отпускане на средства за извършване на текущ ремонт след реконструкция на отоплителна система на стойност 52 000 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за текущ ремонт след реконструкция на отоплителна система в Окръжен съд гр. Търговище е неотложно необходимо. Стойността на разхода е  определена  на  51 665 лв. с ДДС, съгласно най-ниската оферта – на фирма  на „ЕКО СТИЛСТРОЙ 90“ ЕООД.

Мотиви: Разходът е неотложно  необходим. Средства за възстановяване след щетите, нанесени от реконструкцията на отоплителната система не са предвидени. Приложени са изискуемите документи. При изграждането на тръбната мрежа са пробити междуетажните плочи. Необходимо е замонолитените отвори да се измажат, шпакловат, тръбите да се скрият в кутии от гипскартон и напрашените помещения да се боядисат с латексова боя, с оглед помещенията да придобият първоначалния си вид.

11.2. ИЗПРАЩА решението по т. 11 от настоящия протокол на комисия „Бюджет и финанси”, за корекция на бюджета на Окръжен съд гр. Търговище.

12. ОТНОСНО: Писмо от председателя на Районен съд гр. Костинброд с вх. № ВСС-842/29.06.2018 г. с искане за отпускане на средства за авариен текущ ремонт на тераси на съдебните зали.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход за авариен текущ ремонт на тераси над съдебните зали в Районен съд гр. Костинброд е неотложно необходимо. Стойността на разхода съгласно най-ниската оферта е  15 840 лв. с ДДС – на фирма „СОФМАР ГРУП“ ЕООД.

Мотиви: Искането е наложено от многобройни течове на вече няколкократно кърпената с различни материали хидроизолация над съдебните зали, която вече е с изтекъл ресурс. Необходима е нейната подмяна, и настилане на използваемата част с подходяща настилка. Ремонтът е авариен и неотложно необходим.  Набавени са изискуемите документи.

12.2. ИЗПРАЩА решението по т. 12 от настоящия протокол на комисия „Бюджет и финанси”, за корекция на бюджета на Районен съд гр. Костинброд.

ІІ. Управление на собствеността 

13. ОТНОСНО: Предложение от ЕТ „Васил Григоров” гр. Балчик за административна сграда в гр. Балчик, използвана за нуждите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ОТЛАГА вземането на решение по предложението от ЕТ „Васил Григоров” гр. Балчик.

13.2. ВЪЗЛАГА на дирекция „Управление на собствеността на съдебната власт” да извърши спешно проучване за възможността от продължаване на договора за наем или временно настаняване на съдебните органи в общински или държавен имот в гр. Балчик.

14. ОТНОСНО: Доклад от Надя Горгорова – младши експерт - икономист в отдел „Управление на собствеността” относно информация за планирани ремонти в „Парк-хотел Москва”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА ЗА СВЕДЕНИЕ доклада на Надя Горгорова – младши експерт - икономист в отдел „Управление на собствеността” относно информация за планирани ремонти в „Парк-хотел Москва” ведно със представените от тяхна страна 7 /седем/ броя оферти от други хотели в гр. София.

15. ОТНОСНО: Доклад от Надя Горгорова – младши експерт-икономист в отдел „Управление на собствеността” във връзка с имоти на съдебната власт, предоставени за ползване с определен срок. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА списък с имоти на съдебната власт, изготвен от Надя Горгорова – младши експерт – икономист в дирекция „Управление на собствеността на съдебната власт”.

15.2. ВЪЗЛАГА на дирекция „Управление на собствеността на съдебната власт”:

15.2.1. ДА ИЗГОТВИ необходимата документация за отправяне на искане от Пленума на Висшия съдебен съвет до съответните общински съвети за предоставяне на имоти – публична общинска собственост за безвъзмездно и безсрочно управление.

15.2.2. ДА ПОДГОТВИ И ПРЕДЛОЖИ за подписване нови договори в случаите с изтекъл срок на управление или ползване.

16. ОТНОСНО: Писмо от министъра на правосъдието с вх. № ВСС-8477/04.07.2018 г. за демонтиране системи за сигурност на ул. „Черковна” № 90.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ВЪЗЛАГА на председателя на Специализирания наказателен съд, на основание решение на Пленума на Висшия съдебен съвет по протокол № 16/25.05.2017 г., т. 48 да организира демонтиране и съхраняване на активи – системи за сигурност, монтирани в сградата на ул. „Черковна” № 90, съгласувано с Главна дирекция „Охрана”.
	16.2. ИЗПРАЩА решението по т. 16.1. от настоящия протокол на председателя на Специализирания наказателен съд, за сведение и изпълнение.

17. ОТНОСНО: Писмо от главния прокурор на Република България с вх. № ВСС-4420/27.06.2018 г. във връзка с искане от Областна служба „Изпълнение на наказанията”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.2. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да изрази становище до министъра на регионалното развитие и благоустройството относно наличието на отпаднала необходимост за съдебната власт на помещения №№ 220, 221, 234 и 235, намиращи се в Блок 1А, гр. София, бул. „Г. М. Димитров” № 42, Акт за публична държавна собственост № 00163/19.03.1997 г.

17.2. ВНАСЯ предложението като редовна точка в следващо редовно заседание на Пленума на Висшия съдебен съвет.

18. ОТНОСНО: Учредяване право на преминаване и прокарване на електронна съобщителна мрежа през недвижим имот – публична държавна собственост, предоставен за управление на Висшия съдебен съвет в  гр. Свиленград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

18.1. ДАВА СЪГЛАСИЕ за учредяване в полза на „Българска телекомуникационна компания” ЕАД право на преминаване и прокарване на електронна съобщителна мрежа през недвижим имот – публична държавна собственост, предоставен за управление на Висшия съдебен съвет в гр. Свиленград, ул. „Георги Бенковски” № 12 /ул. „България”/, с оглед оптично кабелно захранване на офис „ОББ”, находящ се под наем в имота на ВСС.

18.2. ИЗПРАЩА настоящото решение на областния управител на област Хасково във връзка с чл. 192, ал. 3 и ал. 6, чл. 193, ал. 4 и ал. 8 от Закона за устройство на територията.

18.3. ИЗПРАЩА настоящото решение на „Българска телекомуникационна компания” ЕАД, за сведение.

18.4. ВНАСЯ предложението като редовна точка в следващо редовно заседание на Пленума на Висшия съдебен съвет.

19. ОТНОСНО: Проект на решение за завеждане по баланса на Висшият съдебен съвет на имот находящ се в гр.София, р-н „Овча купел“, ул. „Народно хоро“, представляващ нежилищна сграда с идентификатор 68134.4333.1255.4, със застроена площ от 13 кв.м., на един етаж съгласно скица № 15 - 86666/28.02.2017 г. на СГКК - гр. София. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРЕДЛАГА на Пленума на Висшия съдебен съвет да вземе следното решение:

1. ДАВА СЪГЛАСИЕ да бъде заведен по баланса на Висшия съдебен съвет имот с идентификатор 68134.4333.1255.4, находящ се в гр. София, р-н „Овча купел”, ул. „Народно хоро”, представляващ нежилищна сграда със застроена площ от 13 кв.м., на един етаж съгласно скица № 15 – 86666/28.02.2017 г. на СГКК – гр. София, подробно описан в Акт за публична държавна собственост № 09435/30.03.2017 г. – т. 13 с определена данъчна оценка в размер на 5 001,50 лв. /словом: пет хиляди и един лева и 50 стотинки/, на основание „Удостоверение за данъчна оценка” по чл. 3, ал. 2 от приложение № 2 към ЗМДТ с изх. № 7217022210/15.06.2018 г.
2. ИЗПРАЩА решението на дирекция „Бюджет и финанси”, по компетентност.

19.2. ВНАСЯ предложението като редовна точка в следващо редовно заседание на Пленума на Висшия съдебен съвет.

Допълнителни точки, включени за разглеждане
в заседание на Комисия „Управление на собствеността”

20. ОТНОСНО: Изпълнение решение по т.1 по Протокол № 16/16.05.2018г. от заседание на Комисия „Управление на собствеността“ във връзка с дадени указания на административния ръководител на Софийски районен съд за предприемане на действия за установяване на експлоатационното състояние на системите по „ОВК“ в съдебна сграда, находяща се на бул. „Ген. М. Д. Скобелев“ № 23. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	20.1 ПРИЕМА ЗА СВЕДЕНИЕ изготвеното „Предварително становище относно климатичните и вентилационни инсталации“ за обект: „Сграда Софийски районен съд и Софийска Районна Прокуратура в сградата на бул. „Скобелев“23, подобект: Проблемни помещения“.

	20.2. ОТЛАГА вземането на решение до окончателното завършване на всички етапи от обследването с предписани конкретни мерки по отстраняване възникналите проблеми с охладителните и вентилационните системи в сградата, находяща се на бул. „Ген. М. Д. Скобелев“ № 23.

	Мотив: В изпратеното „Предварително становище относно климатичните и вентилационни инсталации“ за обект: „Сграда Софийски районен съд и Софийска Районна Прокуратура в сградата на бул. „Скобелев“23, подобект: Проблемни помещения“ не са извършени/завършени всички етапи от измерванията, няма предложени варианти с конкретни мерки за решаване по възникналите проблеми с охладителните и вентилационни системи в сградата.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/
								           ЕВГЕНИ ДИКОВ